Valērijs Lobanovskis

Valērijs Lobanovskis (, dzimis , miris ) bija Ukrainas futbolists un futbola treneris, spēlējis uzbrucēja pozīcijā, bijis PSRS futbola izlases dalībnieks.

 Karjera 
Kā spēlētājs, pārstāvējis Ukrainas komandas Dynamo Kyiv, Chornomorets Odessa un Shakhtar Donetsk. Ar Dynamo Kyiv komandu 1961. gadā kļuvis par PSRS Augstākās līgas uzvarētāju. Kļuvis pazīstams ar savu piespēļu un sitienu tehniku, īpaši bumbas iegriežot. Bieži guvis vārtus tieši no stūra sitiena.

Savu trenera karjeru sācis Dnipro komandā. Tomēr vislabāk pazīstams, vadot Dynamo Kyiv un PSRS futbola izlasi. 70. un 80. gados Lobanovskis padarīja Dynamo komandu par dominējošu komandu visā PSRS. Viņa vadībā Dynamo komanda astoņas reizes kļuva par PSRS Augstākās līgas čempionu, kā arī izcīnīja sešus PSRS kausus. 1975. gadā, Lobanovska vadībā, Dynamo komanda kļuva par pirmo Padomju Savienības komandu, kas ir izcīnījusi kādu no Eiropas klubu tituliem, uzvarot Ferencváros komandu Kausu ieguvēju kausa finālā. Savu otro Kausu ieguvēju kausu ieguvis 1986. gadā, finālā uzvarot Spānijas komandu Atletico Madrid. Abos gados, Dynamo spēlētāji (Olehs Blohins un Ihors Belanovs) ieguva Zelta bumbu. Viņa vadībā, Dynamo komanda divus gadus (1977. un 1987.) sasniedza Eiropas kausa pusfinālu. Vadot PSRS futbola izlasi, Lobanovskis palīdzēja komandai iekļūt 1988. gada Eiropas čempionāta finālā, zaudējot tikai Nīderlandei.

Pēc AAE un Kuveitas futbola izlases vadīšanas, 1997. gadā atgriezies Dynamo Kyiv komandā. 1997.—1998. gada UEFA Čempionu līgas sezonā palīdzējis komandai sasniegt ceturtdaļfinālu, līdz tam uzvarot gan Barcelona, gan Newcastle United, gan arī PSV Eindhoven. Viņa vadībā komanda divas reizes slaveni pieveica Barcelona komandu, 3—0 Kijivā un 4—0 Camp Nou. Nākamajā sezonā sasniedzis Čempionu līgas pusfinālu. No 2000. līdz 2002. gadam, paralēli darbam Dynamo Kyiv, Lobanovskis vadīja Ukrainas futbola izlasi.

Savu sasniegumu dēļ, Lobanovskis bija augstu novērtēts treneris. Nereti viņš tiek uzskatīts par vienu no visu laiku labākajiem treneriem. Savas trenera karjeras laikā ieguvis 33 trofejas. Viņš ir trofejām otrais bagātākais 20. gadsimta treneris, atpaliekot tikai no Aleksa Fergusona. Lobanovskis pieder arī PSRS rekords, par visvairāk Augstākās līgas tituliem kā trenerim.

 Sasniegumi 

 Spēlētāja karjera 
Dynamo Kyiv

 PSRS Augstākā līga: 1961
 PSRS kauss: 1964

 Trenera karjera 
Dnipro Dnipropetrovsk

 PSRS Pirmā līga: 1971

Dynamo Kyiv

 PSRS Augstākā līga: 974, 1975, 1977, 1980, 1981, 1985, 1986, 1990
 PSRS kauss: 1974, 1978, 1982, 1985, 1987, 1990
 PSRS Superkauss: 1980, 1985, 1986
 Ukrainas Premjerlīga: 1997, 1998, 1999, 2000, 2001
 Ukrainas kauss: 1998, 1999, 2000
 UEFA Kausu ieguvēju kauss: 1975, 1986
 UEFA Superkauss: 1975

PSRS

 Vasaras olimpiskās spēles bronzas medaļa: 1976

Kuveita

 Līča kauss: 1996

Individuālie sasniegumi

 Ukrainas sezonas labākais treneris: 1996—97, 1997—98, 1998—99, 1999—00, 2001—02
 Eiropas gada futbola treneris: 1986, 1988, 1999
 Ukrainas gada labākais futbolists: 1962

 Atsauces 

 Ārējās saites 

Kategorija:1939. gadā dzimušie
Kategorija:2002. gadā mirušie
Kategorija:Ukrainas futbolisti
Kategorija:PSRS futbolisti
Kategorija:PSRS izlases futbolisti
Kategorija:PSRS futbola treneri
Kategorija:Ukrainas futbola treneri
Kategorija:PSRS futbola izlases treneri
Kategorija:Apvienoto Arābu Emirātu futbola izlases treneri
Kategorija:Kuveitas futbola izlases treneri
Kategorija:Ukrainas futbola izlases treneri
Kategorija:Kijivā dzimušie
Kategorija:1986. gada FIFA Pasaules kausa treneri
Kategorija:1988. gada Eiropas čempionāta futbolā treneri
Kategorija:1990. gada FIFA Pasaules kausa treneri
Kategorija:Doneckas "Šahtar" spēlētāji
Kategorija:Odesas "Čornomorec" spēlētāji
Kategorija:Kijivas "Dinamo" spēlētāji
Kategorija:Ar ordeni "Par nopelniem" apbalvotie (Ukraina)
Kategorija:Ukrainas varoņi